કૌશલના જણાવ્યા પ્રમાણે, “મને અનુભૂતિ થઇ કે આજની આ ડિજિટલ દુનિયામાં કોઇપણ બાબત સ્થાનિક રહી ગઇ નથી અને વૈશ્વિક થવું સમયની સૌથી મોટી જરૂરિયાત અને માગ બની ગઇ છે.” તેઓ કહે છે કે જો તમે વૈશ્વિક વેપાર કે પ્રોડક્ટ નથી, તો પણ તમારે વૈશ્વિક સ્તરે શું ચાલી રહ્યું છે તે વિશે જાણકારી રાખવી ખૂબ જ જરૂરી છે જેથી તમે પોતાના વેપારની રક્ષા કરવા ઉપરાંત તેમાં સમયની સાથે જ કાંઇ નવુ જોડવામાં સફળ રહી શકો. તેઓ આનો એક દાખલો આપતા સમજાવે છે કે જો મ્યૂનિખ કે બાર્સિલોનાના ટેક્સીચાલકોને આ સમજાવવામાં આવે કે તેમના વેપારને આવનારા સમયમાં સેન ફ્રાન્સિસ્કોવાળાથી ખતરો છે તો કોઇપણ વિશ્વાસ નહીં કરે.